RAPPORT FRA PENSJONISTUTVALGET I TEOLOGENE TIL ÅRSMØTE 2024

Utvalget har bestått av:  
Leder og styremedlem i TeoLOgenes styret: Elling Erichsen

Nestleder og vara for leder til styret: Leif Jørn Hvidsten

Medlem: Merete Sand.

Aktivitet:

* EE har deltatt i styrets arbeid som fast styremedlem.
* EE, Leif Jørn Hvidsten og Merete Sand har hatt 5 telefonmøte i pensjonistutvalget   
  23 januar, 21 juni, 2 oktober, 6 nov og 18 des.
* Vi har jobbet etter handlingsplan for 2023- 2024 og følgende er gjort:

***Møtestruktur:***

*Første halvår: Ett møte knyttet opp mot årsmøte. Ett på zoom.*

*Andre halvår: Et fysisk møte og ett på Zoom.*

Rapport: Vi har funnet ut at telefonmøter ble det mest aktuelle for oss og har fått iverksatt det vi trengte på den måten.

***Leder deltar i styrearbeidet i TeoLOgene*.**

Rapport: Leder har deltatt på alle styremøter.

***Følge opp ordning for pensjonister om tillegg og regning til arbeidsgiver for pensjonister***

Rapport: Når det gjelder tillegg tilkommer ikke pensjonister på kontrakt kvelds og helgetillegg og kan ikke skrive regning til arbeidsgiver for dette da det vil kunne bryte med regelverket til Statens pensjonskasse om pensjonistlønn. Men en løsning for de som har lengre kontrakter på feks. 3 eller 6 mnd. hvor det vil være mange tjenester på kveld og lørdag/søndag, er at kontrakten forlenges og at det legges inn i kontrakten at dette er kompensasjon da man ikke er i arbeid i denne perioden. Da får vedkommende pensjonist utbetalt pensjonistlønn.   
  
Pensjonister som ønsker å delta i beredskap i et prosti kan gjøre dette, men regning må da sendes fra enkeltpersonforetak. Da er det pensjonistens firma som mottar kompensasjon og det vil da ikke bryte med regelverket i SPK.

Når det gjelder høytidstillegg på røde dager er det utarbeidet et eget skjema som kan brukes for å sende inn regning til prosten og summen blir delt opp i timer med 100% tillegg i pensjonistlønn. Det betyr at kr 466 legges i skjema for antall timer man brukte på å gjennomføre gudstjenesten. Vanligvis 3 timer som utgjør kr 1398,- Det faste ansatte får er kr 1200.

***Følge opp hjemmesiden i forhold til pensjonister***

Rapport: Dette er ikke gjort i 2023 men følges opp i 2024 som er andre året for gjennomføring av handlingsplanen.

***Informasjon til medlemmer. På E-post. 4 ganger i året. Februar, mai, september og desember.***

Rapport: Det er sendt ut informasjon til pensjonistmedlemmer 2 ganger i 2023 i februar og november.

***Holde kontakt med pensjonistutvalget i PF***

Rapport: Leder Elling Erichsen har hatt et møte med Berit Lånke som er leder i fagutvalget for pensjonister i PF i forbindelse med at vi begge sitter i partssammensatt arbeidsgruppe i kirkerådet om bruk av pensjonister i Dnk.

***Følge opp partssammensatt arbeidsgruppe i kirkerådet om bruk av pensjonister i Dnk***

Rapport: Det første møte i arbeidsgruppen var 6. september 2022. Ny fungerende HR sjef tok kontakt i høst og det ble avholdt et møte nr. 2 14. des 2023 med følgende tilstede:   
  
Berit Lånke, Presteforeningen

Elling Erichsen, teoLOgene

Jon Arne Tandberg, Presteforeningen

Karen Marie Engeseth, Kirkerådets HR-seksjon

Erik Faye Lindvig, fungerende HR-sjef Kirkerådet

Utgangspunkt for gruppens arbeid

Alle bispedømmer har store rekrutteringsutfordringer. Kirken trenger pensjonistene. Det er viktig å legge til rette slik at det blir enklere og mer attraktivt å gjøre prestetjeneste som pensjonist.

Dette er gruppens hovedfokus. Samtidig vil gruppen også ha viktige innspill til tiltak som gjør den enkelte bedre grunnlag for valg. Viktig stikkord er god informasjon om pensjonsordninger, muligheter til å jobbe ved siden av pensjon mm.

Neste møte er berammet 26 februar 2024.

***Følge opp og klargjøre pensjonerte presters avtaler i forhold kontrakt og lengde på arbeidsforhold og hvem som er premissleverandør i forhold til Spk og pensjon.***

Rapport: Denne saken er under arbeid, men dette er fremdeles uklart. Det som er klart er at det som står skrevet i regelverk fra STP om arbeid på pensjonistlønn fremdeles gjelder.

* Merete Sand deltok på Fagforbundet Oslo sin pensjonistkonferanse 2023 og fikk ideen om at vi også kunne gjøre noe lignende for våre pensjonister i forkant av årsmøte 2024. Derfor gjennomføres denne konferansen 22. januar med følgende   
  Program:

Møterom i kursrommet i Apotekergata 8. første etasje i Fagforbundet Oslos kontorbygg.

11.00. – 11.30. Åpning v/ Leder av TeoLOgene Thore Wiig Andersen og leder av pensjonistutvalget Elling Erichsen.

11.30. - 12.00. Hjelp til skriving av reiseregninger.

12.00. – 13.00. Lunsj

13.00. – 14.30 Spesialrådgiver pensjon i Fagforbundet Steinar Fuglevaag

14.45. – 16.00. Fungerende HR-sjef i Kirkerådet Erik Faye Lindvig

17.00. Middag på Cafe Tekenthopa St Olavs plass 2, hvor det er bestilt en felles meny som dekkes av Fagforbundet Teologene

19.30. Nasjonalteateret forestillingen «Jordbærstedet». Dekkes av Fagforbundet Teologene.

*Åros 21. januar 2024*

*Elling Erichsen.*